**Поједностављење поступка Лиценца правном лицу за обављање послова за испитивања услова радне околине**

|  |  |
| --- | --- |
| **Назив административног поступка** | **Лиценца правном лицу за обављање послова за испитивања услова радне околине** |
| **Шифра поступка** | **13.02.0003** |
| **Регулаторно тело**  **(надлежно за спровођење препоруке)** | Министарство за рад, запошљавање, борачка и социјална питања – Управа за безбедност и здравље на раду |
| **Правни оквир којим је уређен административни поступак** | * Закон о безбедности и здрављу на раду („Службени гласник РС“, бр. 101/05, 91/15, 113/17 - др. закон); * Правилник о условима за издавање лиценци за обављање послова у области безбедности и здравља на раду („Службени гласник РС“, број 16/18) |
| **Прописи које треба променити /донети/укинути да би се спровеле препоруке** | 1. Правилник о условима за издавање лиценци за обављање послова у области безбедности и здравља на раду („Службени гласник РС“, број 16/18) |
| **Рок за спровођење препорука** | Четврти квартал 2020. године |
| 1. **КРАТАК ОПИС ПРОБЛЕМА** | |
| Од подносиоца захтева се непотребно уз захтев тражи да достави следећу документацију:   * Препис или оверену копију решења о упису правног лица из кога се утврђују подаци који се односе на број решења и датум када је издато, матични број правног лица, назив и седиште правног лица, име и презиме правног заступника у правном лицу. Међутим од 2018. године је донет Правилник у коме се не наводи овај документ као потребан приликом подношења захтева и у пракси га Управа за безбедност и здравље на раду не потражује већ врши проверу података директним увидом у јавни регистар привредних субјеката Агенције за привредне субјекте; * Доказ да по основу права својине, закупа или лизинга поседује инструменте и уређаје, односно лабораторије за испитивања и анализе, у складу са прописима у области безбедности и здравља на раду, техничким прописима и стандардима, које му обезбеђују да ефикасно може да примени методологију и то у оригиналу, из ког Управа за безбедност и здравље на раду користи све податке којим се потврђује да подносиоц захтева по основу својине, закупа или лизинга поседује инструменте и уређаје, односно лабораторије за испитивања и анализе, у складу са прописима у области безбедности и здравља на раду, техничким прописима и стандардима, које му обезбеђују да ефикасно може да примени методологију; * Препис или оверену копију уговора о раду за запослене у радном односу, и то најмање по једног запосленог: дипломираног инжењера технологије или дипломираног хемичара или дипломираног физикохемичара или специјалисту струковног инжењера технологије или специјалисту струковног хемичара или специјалисту струковног физикохемичара; лекара специјалисту медицине рада или лекара специјалисту хигијене, дипломираног инжењера машинства или дипломираног инжењера електротехнике и рачунарства или дипломираног физичара или специјалисту струковног инжењера машинства или специјалисту струковног инжењера електротехнике и рачунарства или специјалисту струковног физичара или дипломираног инжењера рударства или специјалисту струковног инжењера рударства; дипломираног инжењера заштите на раду или специјалисту струковног инжењера заштите на раду; са лиценцом за обављање послова испитивања услова радне околине (одговорно лице), на неодређено време са пуним радним временом, из којих се користе лични подаци о запосленим, да су у радном односу код подносиоца захтева, односно да је запослени са лиценцом за обављање послова испитивања услова радне околине (одговорно лице), на неодређено време са пуним радним временом; * Личне податке запосленог који обавља послове одговорног лица и то име и презиме, адреса становања и лични број – јединствени матични број грађанина;   Поступак је прописан Законом о безбедности и здрављу на раду и Правилником о условима за издавање лиценци за обављање послова у области безбедности и здравља на раду, међутим није прописано коју документацију подносилац захтева подноси уз захтев за лиценцу.  Поступак се покреће захтевом подносиоца у слободној форми из кога надлежна управа користи податке који се односе на назив правног лица, седиште и адресу правног лица, име правног заступника, е адреса и број телефона.  Образац захтева не постоји и захтев се подноси у слободној форми.  Електронска спремност поступка је на изузетно ниском нивоу. | |
| 1. **САЖЕТАК ПРЕПОРУКА** | |
|  | |
| |  |  |  |  |  | | --- | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | | **Да** | **Не** | | **Образац административног захтева** |  | | | | | *Увођење обрасца захтева* | **X** |  | **1** | | | **Прибављање података по службеној дужности и документација која се прибавља од странке**  **\*\*\*\****Образац прати и Анекс у коме ће бити детаљно разрађене препоруке* |  | **X** |  | | **Документација** |  | | | | *Елиминација непотребне документације* | **X** |  | **1** | | *Промена форме докумената (оригинал, оверена копија, копија, копија уз оригинал на увид)* |  | **X** |  | | |
| 1. **ОБРАЗЛОЖЕЊЕ** | |
| * 1. **Прибављање података по службеној дужности, промена форме докумената и елиминација непотребне документације**   Предлаже се елиминација подношења следећих докумената од стране подносиоца захтева, јер je надлежни орган дужан да, у складу са чл. 9. и 103. ЗОУП-а („Службени гласник РС”, број 18/16 и 95/2018), Законом о електронском документу, електронској идентификацији и услугама од поверења у електронском пословању („Службени гласник РС”, број 94 /17.), Законом о електронској управи („Службени гласник РС”, број 27/18) и Правилником о начину на који органи врше увид, прибављају, обрађују и уступају, односно достављају податке о чињеницама о којима се води службена евиденција из регистара у електронском облику, а који су неопходни за одлучивање у управном поступку ("Службени гласник РС", број 57/19.), по службеној дужности прибави потребне податке од надлежног органа – „власника“ потребних података:   * Документ 4: Доказ да по основу права својине, закупа или лизинга поседује инструменте и уређаје, односно лабораторије за испитивања и анализе, у складу са прописима у области безбедности и здравља на раду, техничким прописима и стандардима, које му обезбеђују да ефикасно може да примени методологију и то у оригиналу, из ког Управа за безбедност и здравље на раду користи све податке којим се потврђује да подносиоц захтева по основу својине, закупа или лизинга поседује инструменте и уређаје, односно лабораторије за испитивања и анализе, у складу са прописима у области безбедности и здравља на раду, техничким прописима и стандардима, које му обезбеђују да ефикасно може да примени методологију.   Код овог доказа се у ствари ради о већем броју докумената које треба предати приликом захтева и то у оригиналу. С тим у вези, уколико је лабораторија за испитивање и анализе у власништву подносиоца захтева, он би подносио власнички лист или уговор о купопродаји. Пошто је уговор о купопродаји документ из кога се са сигурношћу не може утврдити власништво, јер се у међувремену могла десити нова трансакција непокретности, остаје као веродостојан доказ власнички лист који садржи податке из службене евиденције коју води Републички геодетски завод, што значи да те податке у складу са Законом о општем управном поступку Управа за безбедност и здравље на раду треба да прибавља по службеној дужности, изузев уколико се подносилац захтева није изричито изјаснио да ће доставити те податке.  Код података које орган прибавља из службених евиденција по службеној дужности а да су службене евиденције јавно доступне и ажурне, као што је то случај са катастром непокретности Републичког геодетског завода, орган податке може прибавити и директним увидом у тај јавни регистар на сајту Републичког геодетског завода преко линка <http://katastar.rgz.gov.rs/KnWebPublic/PublicAccess.aspx>.  Предлаже се прибављање података по службеној дужности које је могуће спровести на један од следећих начина, зависно од тренутне доступности потребних података:    1) Путем Информационог система за размену података из регистара преко Сервисне магистрале органа:  2) Прибављањем података упитом ка регистру и уписивањем у софтверско решење органа који води поступак преко Сервисне магистрале органа;  Изузетно, орган може на захтев прибавити скуп података из регистра и уписати их у сопствено софтверско решење.  Уколико не постоје технички предуслови за размену података на начин описан у тачки 1) и 2), орган који спроводи поступак у обавези је да примењује Закон о општем управном поступку и податке потребне за одлучивање прибави директно од органа надлежног за вођење службене евиденције било конвенцијоналном директном комуникацијом или електронским путем. Уколико одређена службена евиденција није доступна преко сервисне магистрале органа, најбрже и најбезбедније орган може прибавити податке из такве евиденције коришћењем тзв. сервиса 15 еЗУП-а (платформа за кореспонденцију између органа) како би се избегла коресподенција и прибављање података преко мејла који је значајно мање безбедно средство од наведеног сервиса, али до приступања наведеном сервису орган може да прибави тражене податке и путем мејла.  Међутим, уколико је лабораторија за испитивање и анализе у закупу свакако Управа за безбедност и здравље на раду потпуно легитимно може захтевати уговор о закупу, али би било довољно захтевати тај документ у копији. Такође доказ о поседовању инструмената је доказ који би могао да се прибавља у копији.  Овде свакако треба нагласити да Правилником о условима за издавање лиценци за обављање послова у области безбедности и здравља на раду („Службени гласник РС“, број 16/18), није прописана обавеза достављања доказа о власништву или закупу лабораторије за испитивање и анализе те са тим у вези то би требало у потпуности елеминисати и задржати само потребу за достављањем доказа да по основу права својине, закупа или лизинга поседује инструменте и уређаје за прегледе и провере опреме за рад, у складу са прописима у области безбедности и здравља на раду, техничким прописима и стандардима.  С обзиром да се ови докази достављају у оригиналу свакако би требало да се размотри могућност да се иста документација од подносиоца захтева тражи у копији.   * Документ 5: Препис или оверену копију уговора о раду за запослене у радном односу, и то најмање по једног запосленог: дипломираног инжењера технологије или дипломираног хемичара или дипломираног физикохемичара или специјалисту струковног инжењера технологије или специјалисту струковног хемичара или специјалисту струковног физикохемичара; лекара специјалисту медицине рада или лекара специјалисту хигијене, дипломираног инжењера машинства или дипломираног инжењера електротехнике и рачунарства или дипломираног физичара или специјалисту струковног инжењера машинства или специјалисту струковног инжењера електротехнике и рачунарства или специјалисту струковног физичара или дипломираног инжењера рударства или специјалисту струковног инжењера рударства; дипломираног инжењера заштите на раду или специјалисту струковног инжењера заштите на раду; са лиценцом за обављање послова испитивања услова радне околине (одговорно лице), на неодређено време са пуним радним временом, из којих се користе лични подаци о запосленим, да су у радном односу код подносиоца захтева, односно да је запослени са лиценцом за обављање послова испитивања услова радне околине (одговорно лице), на неодређено време са пуним радним временом.   Овакав захтев значајно повећава трошкове поступка за подносиоца захтева јер се овера траженог документа врши код јавног бележника и представља непотребан трошак, с обзиром да Управа за безбедност и здравље на раду већ поседује податке о стручној спреми запослених који су носиоци стручног испита за обављање послова безбедности и здравља на раду и да податке о запослењу на неодређено време код послодавца који је подносилац захтева може проверити по службеној дужности из евиденције коју води Централни регистар обавезног социјалног осигурања (у даљем тексту: ЦРОСО), као и да ли је запослени са пуним или непуним радним временом, само део око обављања послова безбедности и здравља на раду не могу бити у 100% случајева са сигурношћу наведени у евиденцији ЦРОСО, те са тим у вези уколико је овај података неопходан или ако се не може заменити Изјавом која би била саставни део обрасца захтева уговори о раду би остали документи који се достављају али у копији, мада смо мишљења да овај документ у потпуности треба елеминисати с обзиром да се Обрасцем захтева може обавезати подносилац да под пуном материјалном и кривичном одговорношћу изјави за те запослене да обављају послове безбедности и здравља на раду, а да остале податке Управа за безбедност и здравље на раду проверава по службеној дужности из службене евиденције ЦРОСО.  Предлаже се прибављање података по службеној дужности које је могуће спровести на један од следећих начина, зависно од тренутне доступности потребних података:    1) Путем Информационог система за размену података из регистара преко Сервисне магистрале органа:  2) Прибављањем података упитом ка регистру и уписивањем у софтверско решење органа који води поступак преко Сервисне магистрале органа;  Изузетно, орган може на захтев прибавити скуп података из регистра и уписати их у сопствено софтверско решење.  Уколико не постоје технички предуслови за размену података на начин описан у тачки 1) и 2), орган који спроводи поступак у обавези је да примењује Закон о општем управном поступку и податке потребне за одлучивање прибави директно од органа надлежног за вођење службене евиденције било конвенцијоналном директном комуникацијом или електронским путем. Уколико одређена службена евиденција није доступна преко сервисне магистрале органа, најбрже и најбезбедније орган може прибавити податке из такве евиденције коришћењем тзв. сервиса 15 еЗУП-а (платформа за кореспонденцију између органа) како би се избегла коресподенција и прибављање података преко мејла који је значајно мање безбедно средство од наведеног сервиса, али до приступања наведеном сервису орган може да прибави тражене податке и путем мејла.  Уколико се Управа за безбедност и здравље на раду одлучи да ипак тражи уговор о раду неопходно је да уговор захтева само у копији, никако у оригиналу или у овереној фотокопији.   * Документ 7: Личне податке запосленог који обавља послове одговорног лица и то име и презиме, адреса становања и лични број – јединствени матични број грађанина.   Подаци који се траже да буду достављени за овлашћено лице пре свега нису прописани ни Законом ни Правилником, а такође је потпуно непотребно да се траже с обзиром да их поседује Управа за безбедност и здравље на раду, с обзиром да је одговорно лице носилац лиценце те самим тим уколико би се прописао образац захтева и у њему тражили подаци о одговорном лицу и то: име и презиме, ЈМБГ, број лиценце и решења којим је она издата, као и датум издавања, овај документ би могао у потпуности да се елеминише. Уколико се ради о овлашћеном заступнику, такође овај документ треба елеминисати тиме што би се у обрасцу захтева тражили подаци о овлашћеном заступнику подносиоца захтева.  Подносилац захтева је у обавези да поједина документа подноси у оригиналу или овереној фотокопији, што није неопходно у свакој систуацији те у вези са тим предлаже се измена обавезе достављања докумената у овим формама и предлаже се прихватање копија за следећа документа:  **За примену ове препоруке потребна је измена прописа и то члана 12. Правилника о условима за издавање лиценци за обављање послова у области безбедности и здравља на раду („Службени гласник РС“, број 16/18).**   * 1. **Увођење обрасца захтева и дигитализација подношења и поступања у овом поступку**   Потребно је пре свега увести образац захтева за покретање овог поступка и то тако што би се образац захтева прописао Правилником о условима за издавање лиценци за обављање послова у области безбедности и здравља на раду. Обрасцем захтева треба обухватити све податке који се траже у овом поступку, од података о подносиоцу захтева до података који су потребни да би се установило да ли испуњава све прописане услове да би добио лиценцу коју тражи. Образац захтева треба да поседује и информације о потребној документацији али и о висини републичких административних такси, начину уплате истих, као и рачуну на који се плаћање може извршити. Тако припремљен образац треба сачинити и у електронској форми. Електронски образац поставити за почетак на сајт органа и портал е-Управе, а касније и на портал Јединственог јавног регистара административних поступака и осталих услова за пословање. Такође, интернет страницу надлежног органа линковати са електронским обрасцем на Регистру АП, како би се се информације о АП и припадајући обрасци налазили искључиво на једном месту. Такође, потребно је омогућити услугу електронског плаћања која је већ сада могућа преко портала е-Управе. Када се за то испуне услови, увести пуну е-управу, односно омогућити подношење захтева и издавање акта електронским путем.  Уједно се предлаже дигитализација целог поступка како би се захтев подносио електронски, како би Управа поступала по захтеву такође електронски и издавала електронско решење којим би се уручивала лиценца подносиоцу захтева. Дигитализација поступка би се спровела у тренутку када се за то испуне сви технички предуслови.  **За примену ове препоруке потребна је измена прописа и то** **Правилника о условима за издавање лиценци за обављање послова у области безбедности и здравља на раду („Службени гласник РС“, број 16/18).** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  На основу члана 56. став 4. Закона о безбедности и здрављу на раду („Службени гласник РС”, бр. 101/05, 91/15 и 113/17 – др. закон),  Министар за рад, запошљавање, борачка и социјална питања доноси,  **Правилник о изменама и допунама Правилника о условима за издавање лиценци за обављање послова у области безбедности и здравља на раду**  Члна 1.  У Правилнику о условима за издавање лиценци за обављање послова у области безбедности и здравља на раду („Службени гласник РС“, број 16/18), члан 6. мења се и гласи:  „Захтев за издавање или обнављање лиценце за обављање послова безбедности и здравља на раду који чини саставни део овог правилника и посебно садржи:  1) назив (пословно име) правног лица, односно предузетника;  2) седиште и адресу правног лица, односно предузетника;  3) матични број правног лица, односно предузетника.  Уз захтев правно лице, односно предузетник подноси копију:  1) уговора о раду;  2) доказа о радном искуству запослених из члана 5. овог правилника;  3) доказа о уплати трошкова издавања или обнављања лиценце.  Управа за безбедност и здравље на раду (у даљем тексту: Управа) по службеној дужности прибавља податке из службених евиденција и подносилац захтева из става 1. овог члана није у обавези да достави документ из става 2. тачка 1) овог члана, изузев ако подносилац захтева изричито изјави да ће те податке прибавити сам.  Управа прибавља податке из става 3. овог члана из службених евиденција Централног регистра обавезног социјалног осигурања и из сопствених евиденција проверава чињеницу о испуњености услова поседовања стручног испита за запослене из члана 5. овог правилника.“  Члан 2.  У члану 12. став 2, мења се и гласи:  „Уз захтев који се подноси на прописаном обрасцу овим правилником, правно лице доставља:  1) методологије прегледа и провере опреме за рад и испитивања услова радне околине из члана 8. став 1. тачка 1), члана 9. став 1. тач. од 1) до 4) и члана 10. став 1. тачка 1) овог правилника, које намерава да користи;  2) доказ да по основу права својине, закупа или лизинга поседује инструменте и уређаје, односно лабораторије за испитивања и анализе, у складу са прописима у области безбедности и здравља на раду, техничким прописима и стандардима, које му обезбеђују да ефикасно може да примени методологију;  3) копију дипломе којом се потврђује стручна спрема за запослене из члана 8. став 1. тачка 2) подтач. од (1) до (4), члана 9. став 1. тачка 5) подтач. од (1) до (4) и члана 10. став 1. тачка 2) овог правилника;  4) копија потврде о радном искуству запослених из члана 8. тачка 2), члана 9. став 2. и члана 10. став 2. овог правилника.  5) копију доказа о уплати трошкова издавања или обнављања лиценце.“  Додају се ст. 3. и 4, који гласе:  „По службеној дужности прибављају се подаци о својини лабараторија за испитивањa и анализе за лиценцу из чл. 9. и 10. овог правилника и подносилац захтева није у обавези да достави документ из става 2. тачка 2) овог члана уколико је подносилац захтева књижни власник објекта, изузев ако подносилац захтева изричито изјави да ће те податке прибавити сам.  Подаци из става 2. овог члана прибављају се из службених евиденција републичког геодетског завода о чињеницама из става 3. овог члана, из централног регистра обавезног социјалног осигурања у вези са лицима из члана 8. тачка 2), члана 9. тачка 5) и члана 10. тачка 3) овог правилника и из евиденције управе за безбедност и здравље на раду о испуњености услова поседовања стручног испита за запослене из чл. 8-10. овог правилника.“  Члан 3.  У члану 13. став 2. мења се и гласи:  „Уз захтев који се подноси на прописаном обрасцу овим правилником, доставља се:  1) копија дипломе којом се потврђује стручна спрема лица за које се тражи издавање лиценце;  2) копија потврде или другог доказа о радном искуству лица за које се тражи издавање лиценце у обављању послова прегледа и провере опреме за рад и испитивања услова радне околине;  3) копија доказа о уплати трошкова издавања лиценце.“  Члан 4.  Овај правилник ступа на снагу осмог дана од дана објављивања у „Службеном гласнику Републике Србије“. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **Правилник о условима за издавање лиценци за обављање послова у области безбедности и здравља на раду**  Члан 6.  Захтев за издавање или обнављање лиценце за обављање послова безбедности и здравља на раду КОЈИ ЧИНИ САСТАВНИ ДЕО ОВОГ ПРАВИЛНИКА И ПОСЕБНО садржи:  1) назив (пословно име) правног лица, односно предузетника;  2) седиште и адресу правног лица, односно предузетника;  3) матични број правног лица, односно предузетника.  Уз захтев правно лице, односно предузетник подноси КОПИЈУ:  1) ~~препис или оверену копију~~ уговора о раду ~~и дипломе којом се потврђује стручна спрема, односно уверење о специјалистичком испиту запослених из члана 5. овог правилника~~;  2) доказА о радном искуству запослених из члана 5. овог правилника;  3) доказА о уплати трошкова издавања или обнављања лиценце.  УПРАВА ЗА БЕЗБЕДНОСТ И ЗДРАВЉЕ НА РАДУ (У ДАЉЕМ ТЕКСТУ: УПРАВА) ПО СЛУЖБЕНОЈ ДУЖНОСТИ ПРИБАВЉА ПОДАТКЕ ИЗ СЛУЖБЕНИХ ЕВИДЕНЦИЈА И ПОДНОСИЛАЦ ЗАХТЕВА ИЗ СТАВА 1. ОВОГ ЧЛАНА НИЈЕ У ОБАВЕЗИ ДА ДОСТАВИ ДОКУМЕНТ ИЗ СТАВА 2. ТАЧКА 1) ОВОГ ЧЛАНА, ИЗУЗЕВ АКО ПОДНОСИЛАЦ ЗАХТЕВА ИЗРИЧИТО ИЗЈАВИ ДА ЋЕ ТЕ ПОДАТКЕ ПРИБАВИТИ САМ.  УПРАВА ПРИБАВЉА ПОДАТКЕ ИЗ СТАВА 3 ОВОГ ЧЛАНА ИЗ СЛУЖБЕНИХ ЕВИДЕНЦИЈА ЦЕНТРАЛНОГ РЕГИСТРА ОБАВЕЗНОГ СОЦИЈАЛНОГ ОСИГУРАЊА И ИЗ СОПСТВЕНИХ ЕВИДЕНЦИЈА ПРОВЕРАВА ЧИЊЕНИЦУ О ИСПУЊЕНОСТИ УСЛОВА ПОСЕДОВАЊА СТРУЧНОГ ИСПИТА ЗА ЗАПОСЛЕНЕ ИЗ ЧЛАНА 5. ОВОГ ПРАВИЛНИКА.  Члан 12.  Захтев за издавање или обнављање лиценце из чл. од 8. до 10. овог правилника, садржи:  1) назив правног лица;  2) седиште и адресу правног лица;  3) матични број правног лица.  Уз захтев КОЈИ СЕ ПОДНОСИ НА ПРОПИСАНОМ ОБРАСЦУ ОВИМ ПРАВИЛНИКОМ, правно лице ДОСТАВЉА~~подноси~~:  1) методологије прегледа и провере опреме за рад и испитивања услова радне околине из члана 8. став 1. тачка 1), члана 9. став 1. тач. од 1) до 4) и члана 10. став 1. тачка 1) овог правилника, које намерава да користи;  2) доказ да по основу права својине, закупа или лизинга поседује инструменте и уређаје, односно лабораторије за испитивања и анализе, у складу са прописима у области безбедности и здравља на раду, техничким прописима и стандардима, које му обезбеђују да ефикасно може да примени методологију;  3) ~~препис или оверену~~ копију ~~уговора о раду,~~ дипломе којом се потврђује стручна спрема~~, односно уверења о положеном специјалистичком испиту~~ за запослене из члана 8. став 1. тачка 2) подтач. од (1) до (4), члана 9. став 1. тачка 5) подтач. од (1) до (4) и члана 10. став 1. тачка 2) овог правилника;  4) КОПИЈА ПОТВРДЕ О РАДНОМ ИСКУСТВУ ЗАПОСЛЕНИХ ИЗ ЧЛАНА 8. ТАЧКА 2), ЧЛАНА 9. СТАВ 2. И ЧЛАНА 10. СТАВ 2. ОВОГ ПРАВИЛНИКА;  5) ~~личне податке (име, презиме и лични број – јединствени матични број грађана) запосленог који обавља послове одговорног лица;~~  ~~6)~~ КОПИЈУ доказ о уплати трошкова издавања или обнављања лиценце.  ПО СЛУЖБЕНОЈ ДУЖНОСТИ ПРИБАВЉАЈУ СЕ ПОДАЦИ О СВОЈИНИ ЛАБАРАТОРИЈА ЗА ИСПИТИВАЊA И АНАЛИЗЕ ЗА ЛИЦЕНЦУ ИЗ ЧЛ. 9. И 10. ОВОГ ПРАВИЛНИКА И ПОДНОСИЛАЦ ЗАХТЕВА НИЈЕ У ОБАВЕЗИ ДА ДОСТАВИ ДОКУМЕНТ ИЗ СТАВА 2. ТАЧКА 2) ОВОГ ЧЛАНА УКОЛИКО ЈЕ ПОДНОСИЛАЦ ЗАХТЕВА КЊИЖНИ ВЛАСНИК ОБЈЕКТА, ИЗУЗЕВ АКО ПОДНОСИЛАЦ ЗАХТЕВА ИЗРИЧИТО ИЗЈАВИ ДА ЋЕ ТЕ ПОДАТКЕ ПРИБАВИТИ САМ.  ПОДАЦИ ИЗ СТАВА 2. ОВОГ ЧЛАНА ПРИБАВЉАЈУ СЕ ИЗ СЛУЖБЕНИХ ЕВИДЕНЦИЈА РЕПУБЛИЧКОГ ГЕОДЕТСКОГ ЗАВОДА О ЧИЊЕНИЦАМА ИЗ СТАВА 3. ОВОГ ЧЛАНА, ИЗ ЦЕНТРАЛНОГ РЕГИСТРА ОБАВЕЗНОГ СОЦИЈАЛНОГ ОСИГУРАЊА У ВЕЗИ СА ЛИЦИМА ИЗ ЧЛАНА 8. ТАЧКА 2), ЧЛАНА 9. ТАЧКА 5) И ЧЛАНА 10. ТАЧКА 3) ОВОГ ПРАВИЛНИКА И ИЗ ЕВИДЕНЦИЈЕ УПРАВЕ ЗА БЕЗБЕДНОСТ И ЗДРАВЉЕ НА РАДУ О ИСПУЊЕНОСТИ УСЛОВА ПОСЕДОВАЊА СТРУЧНОГ ИСПИТА ЗА ЗАПОСЛЕНЕ ИЗ ЧЛ. 8-10. ОВОГ ПРАВИЛНИКА.  Члан 13.  Захтев за издавање лиценце из члана 11. овог правилника садржи:  1) назив, седиште и адресу, матични број правног лица и личне податке лица за које се тражи издавање лиценце (име, презиме и лични број – јединствени матични број грађана), ако захтев подноси правно лице;  2) име, презиме, лични број – јединствени матични број грађана, пребивалиште и адресу становања, ако захтев подноси физичко лице.  Уз захтев КОЈИ СЕ ПОДНОСИ НА ПРОПИСАНОМ ОБРАСЦУ ОВИМ ПРАВИЛНИКОМ, ДОСТАВЉА се:  1) ~~препис или оверена~~ копија дипломе којом се потврђује стручна спрема лица за које се тражи издавање лиценце;  2) КОПИЈА ПОТВРДЕ ИЛИ ДРУГОГ доказА о радном искуству лица за које се тражи издавање лиценце у обављању послова прегледа и провере опреме за рад и испитивања услова радне околине;  3) КОПИЈА доказА о уплати трошкова издавања лиценце. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| У 2016. години Министарству за рад, запошљавање, борачка и социјална питања, односно Управи за безбедност и здравље на раду поднет je 19 захтева за издавање Лиценцe правном лицу за обављање послова за испитивања услова радне околине. Директни трошкови спровођења овог поступка за привредне субјекте на годишњем нивоу износе 2.620.530,39 РСД, што је еквивалентно износу од 21.546,53 ЕУР по средњем курсу Народне банке Србије за 2017. годину и представља укупан административни трошак привреде на годишњем нивоу за спровођење овог поступка. Усвајање и примена препорука, односно поједностављење поступка ће донети привредним субјектима годишње директне уштеде од 15.470,61 РСД или 127,20 ЕУР. Ове уштеде износе 0,59% укупних директних трошкова привредних субјеката у поступку.  Јасно дефинисан и унапређен образац захтева обезбеђује већу сигурност да ће бити достављени сви потребни подаци и да ће се избећи одлагања поступања уз нужне допуне документације. Посебно ће се обезбедити правна сигурност и транспарентност поступка јер ће и странке у поступку бити сигурне да су доставиле све потребне податке, па ће тиме остваривати индиректне уштеде кроз борој дана који чекају дозволу јер се вероватноћа за тражењем допуне документације своди на минимум. Поједностављењем овог поступка омогућавају се уштеде подносиоцима захтева у делу у коме нису у обавези да прибављају и достављају документацију којом потврђују испуњеност одређених услова а у којој се налазе подаци који се већ воде у службеним евиденцијама и обавезује се надлежни орган да те податке прибави у складу са Законом о општем управном поступку, по службеној дужности. | |